## A Zala Megyei Közgyűlés ......./2019.(…..) határozata a területrendezési intézkedési javaslatról

**- TERVEZET -**

A Zala Megyei Közgyűlés a Zala Megye Területrendezési Terv módosításának területrendezési intézkedési javaslatairól az alábbi határozatot hozza. Ezzel egyidejűleg az 128/2010 (XI.24) határozat hatályát veszti.

**A megyei területrendezési tervben foglaltak érvényre jutását elősegítő intézkedések:**

Zala Megye Területrendezési Tervének elfogadását követően biztosítani kell a településrendezési tervek megyei tervvel való összhangját. E folyamatos tevékenység érdekében a következő intézkedéseket kell tenni:

(1) A közgyűlés elnöke gondoskodik az elfogadott megyei területrendezési terv, a megyei területrendezési szabályzat és a megyei területrendezési ajánlások közzétételéről a megye hivatalos honlapján, tájékoztatja a települési önkormányzatokat a terv alkalmazásának gyakorlati teendőiről, a településrendezési tervek készítői, illetve az önkormányzatok számára történő adatszolgáltatásról a jogszabályi előírások szerint.

(2) A településrendezési tervek készítésének és felülvizsgálatának szakmai koordinálásával segíteni és szorgalmazni kell, hogy a megyében minden települési önkormányzat a megyei területrendezési tervvel összhangban lévő, a módosult OTÉK szerinti szabályozásra épülő, korszerű településrendezési tervvel rendelkezzen.

(3) A közgyűlés elnöke gondoskodik az elfogadott megyei területrendezési terv információtartalmának feltöltéséről a területi információs rendszerbe.

(4) A közgyűlés elnöke gondoskodik arról, hogy az elfogadott területrendezési tervben foglaltak - *a határozattal elfogadott irányelvekkel és ajánlásokkal együtt* - beépüljenek a megyét érintő fejlesztési koncepciókba, programokba.

(5) A megyei területrendezési tervét legalább 7 évente *(illetve az OTrT. következő módosításához illeszkedően)* felül kell vizsgálni.

Határidő: 1. pont azonnal, 2-5. pontok folyamatos

Felelős: a közgyűlés elnöke